
Alytaus miesto savivaldybės administracijos Viešųjų pirkimų komisija 2026-10-15 posėdžio metu, vadovaudamasi Lietuvos Respublikos viešųjų pirkimų įstatymo 36 str. 5 d. ir supaprastinto viešojo pirkimo „Tiltelio, link Radžiūnų piliakalnio, rekonstrukcijos rangos darbai“ atviro konkurso bendrųjų sąlygų, patvirtintų Alytaus miesto savivaldybės administracijos viešųjų pirkimų komisijos 2026-10-14 posėdžio protokolu Nr. VP-368, 5.2. punktu išnagrinėjo centrinės viešųjų pirkimų informacinės sistemos priemonėmis gautą tiekėjo pranešimą ir teikia atsakymą.

2026-10-15 pranešimas ID 832979 „Dėl patikslinimo“.
 Klausimas. „Susipažinę su pirkimo dokumentais, pastebėjome, kad prie techninės specifikacijos nurodytas pridedamas kitų paskirties inžinerinio statinio – tiltelio link Radžiūnų piliakalnio, Santaikos g., Alytaus m. sav., supaprastintas rekonstravimo projektas, tačiau pats projektas pirkimo dokumentuose nėra pridėtas. Prašome patikslinti pirkimo dokumentus ir pateikti nurodytą projektą, kad galėtume tinkamai įvertinti numatytų darbų apimtis ir parengti pasiūlymą.“
Atsakymas. Informuojame, kad kartu su šiuo atsakymu pateikiame supaprastintą projektą. Projektas taip pat bus pridėtas prie pirkimo dokumentų.

